  Майя Бывальцева Удмуртиысь инвестициосты азинтонъя агентстволэсь азьвыл кивалтӥсьсэ Илья Пономарёвез Севастопольлэн губернаторезлэн воштӥсез интые юнматӥзы. Со сярысь ивортэ НТС телеканал. Севастопольысь Катъёсты кылдытъясь кенешысь 24 депутатъёс пӧлысь 23-ез Пономарёвлэн кандидатураезлы дурбасьтӥзы. Одӥгез куара ӧз сёты. Улосвыл парламентлэн 6-тӥ куартолэзе ортчем сессияз карлэн губернаторезлэсь ужзэ быдэсъясь Дмитрий Овсянников депутатъёслы куать воштӥсьёссэ юнамтыны ӵектӥз. Севастопольлэн кивалтэтаз Пономарёв коньдон ужпумъёсъя но экономикая удысъёсты чаклалоз. Тодэ вайытом, Илья Пономарёв Севастопольлэн кивалтэтаз ужаны выжиз таяз арын гудырикошкон кутсконын. Туннэ нуналозь со федерал инлыкен карлэн тӧрезлэн воштӥсезлэсь ужзэ быдэсъяз. Севастопольлэн губернаторезлэсь ужзэ огдырлы быдэсъясь Дмитрий Овсянников азьвыл озьы ик Удмуртиын ужаз, со улосвылъя валтӥсь федерал инспектор вал. Тегъёс: Политика Мерлык Удмуртия инвестициос экономиканоконьдонужпумъёс тӥрлык  